recursal/SuperWikiNEXT-32B huggingface dataset:
***নাগা স্যাফায়ার*** (বৈজ্ঞানিক নাম: *Heliophorus kohimensis (Tytler)*) একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।

আকার
----

নাগা স্যাফায়ার এর প্রসারিত অবস্থায় ডানার আকার ৩০-৩৬ মিলিমিটার দৈর্ঘের হয়।

উপপ্রজাতি
---------

ভারতে প্রাপ্ত নাগা স্যাফায়ার এর উপপ্রজাতি হল-

* *Heliophorus kohimensis kohimensis* (Tytler, 1912) – Kohima Sapphire

বিস্তার
-------

এই প্রজাতি উত্তর-পূর্ব ভারত এর অরুণাচল প্রদেশ এবং নাগাল্যান্ড এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** চকচকে কালচে বেগুনি এবং কালচে বাদামী কোস্টাল এবং টার্মিনাল বর্ডার এবং অ্যাপেক্স যুক্ত। সামনের ডানায় কোস্টাল এবং টার্মিনাল বর্ডার ১ মিলিমিটার চওড়া। সামনের ডানার শীর্ষ (apex) পুরুষ প্রকারে বেশী গোলাকৃতি, পিছনের ডানার কালচে বাদামী বর্ডার অপেক্ষাকৃত সরু। পিছনের ডানায় ঢেউখেলানো টার্মিনাল লালচে কমলা বন্ধনী টার্মেন এর মধ্যভাগ থেকে টর্নাস পর্যন্ত বিস্তৃত, কিছু নমুনায় আরো ছোট। পিছনের ডানা লেজযুক্ত। উভয় ডানার সিলিয়া সাদা বর্নের।

**ডানার নিম্নতল** উজ্জ্বল হলুদ। অন্যান্য স্যাফায়ারদের মতো উভয় ডানায় কালচে ডিসকাল রেখা, এই প্রজাতিতে অনুপস্থিত। সামনের ডানায় ডিসকাল অংশে কখনো কখনো ছোট কয়েকটি কালো দাগ এবং বিন্দু বর্তমান এবং টার্মিনাল লাল বন্ধনীযুক্ত (ঢেউ খেলানো নয়)। পিছনের দানায় সেল এর অভ্যন্তরে এবং ১খ শিরায় সাব-বেসাল অংশে দুটি কালো বিন্দু লক্ষ্য করা যায়।

### স্ত্রী

ডানার উপরিতল কালচে বাদামী বর্নের। সামনের ডানার টার্মিনাল লালচে কমলা বন্ধনী অপেক্ষাকৃত চড়া। পিছনের ডানার লা্লচে কমলা টার্মিনাল বন্ধনী পুরুষ প্রকারের মতন একই। ডানার নিম্নতল পুরুষ প্রকারের অনুরূপ।

আচরণ
----

দুর্লভ দর্শন এই প্রজাতির উড়ান দ্রুতগামী, তবে স্বল্পদূরত্ব উড়েই এরা তৎক্ষণাৎ ফুলে, পাতায় অথবা পাথরে অবস্থান করে। নাগা স্যাফায়ার সম্পূর্নভাবে পাহাড়ী পতঙ্গ এবং পাহাড়ী জঙ্গলেই এদের গতিবিধী সীমাবন্ধ থাকে। নাগা পাহাড়ে মার্চ থেকে অক্টোবর পর্যন্ত এদের বিচরন লক্ষ্য করা যায়। স্ত্রী প্রকার এর দর্শন কদাচিৎ মেলে এবং এরা পুরুষ অপেক্ষা তুলনামূলক ভাবে ছোট পরিধির মধ্যে নিজেদের আবদ্ধ রাখে।

তথ্যসূত্র
---------

1. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 279। আইএসবিএন 9789384678012।
2. ↑  "*Heliophorus kohimensis (Tytler, 1912) - Naga Sapphire*"। *Butterflies of India*। সংগ্রহের তারিখ ১২ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 303। আইএসবিএন 978-8170192329।
4. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 246। আইএসবিএন 978 019569620 2।

বহিঃসংযোগ
---------


উইকিমিডিয়া কমন্সে **হেলিওফোরাস কোহিমেনসিস** সংক্রান্ত মিডিয়া রয়েছে।
| বাংলা বর্ণমালা |
| --- |
| স্বরবর্ণ |
|  |
| ব্যঞ্জনবর্ণ |
|  |
| 
সংশোধক বর্ণ |
| ৎ ং ঃ ঁ |
| 
অব্যবহৃত বা কম ব্যবহৃত |
|  |
| 
বিবিধ |
| ়, ্ |
| * দে
* স
 |

**ৎ** (*খণ্ড ত*) বাংলা বর্ণমালার বিশেষ বর্ণ যা প্রকৃতপক্ষে "ত"-এর খণ্ড রূপ।

বৈশিষ্ট্য
---------

ৎ এর উচ্চারণ "ত্"-এর ন্যায়।

### ব্যবহার

এই বর্ণ সবসময় অন্ত্যধ্বনিদল হিসেবে ব্যবহৃত হয়। সংস্কৃত (তৎসম) শব্দে এর দেখা মেলে। মূলত, শব্দের অন্ত্যে "ত্" থাকলে, তা বাংলা লিপিতে "ৎ" দিয়ে লেখা হয়। যেমন, **মহৎ** (মহত্)। যুক্তবর্ণে "ত্"-এর ঠিক পরবর্তী বর্ণ হিসেবে যদি *ত, থ, ন, ব, ম, য* কিংবা *র* যুক্ত হয়, তবে তারা নিজস্ব বিশেষ যুক্তাক্ষর রূপ (যথাক্রমে, *ত্ত, ত্থ, ত্ন, ত্ব, ত্ম, ত্য, ত্র*) তৈরি করে; এই সাতটি ব্যতীত বাকি যে-কোনো ব্যঞ্জনবর্ণ "ত্"-এর পরবর্তী স্থানে থাকলে, "ত্" পরিণত হয় "ৎ"-য়ে। উদাহরণস্বরূপ, **উত্থান** (উত্‌থান), কিন্তু **উৎস** (উত্স)।

এর ব্যবহার আকস্মিক ধ্বন্যাত্মক শব্দেও পাওয়া যায়। কিছু কিছু বিদেশী শব্দের উচ্চারনেও "ৎ"-এর ব্যবহার দেখা যায়। তবে দেশী শব্দে একই উচ্চারণের জন্য এর পরিবর্তে "ত"-ই ব্যবহৃত হয়, যেমন "নাতনি" বা "করাত"।

উদাহরণ
------

* সৎ
* মহৎ

* ভবিষ্যৎ
* সত্যজিৎ
* হঠাৎ
* থপাৎ
* মড়াৎ
* নাৎসি
* যুযুৎসু
* জ্যোৎস্না
* উৎকর্ষ
* উৎক্ষেপণ
* উৎখাত
* নস্যাৎ
* কুৎসা
* কুৎসিত
* ক্বচিৎ
* উৎপাত
* ভর্ৎসনা

কম্পিউটিং কোড
-------------

| অক্ষর | ৎ |
| --- | --- |
| **ইউনিকোড নাম** | বাংলা অক্ষর খণ্ড ত |
| এনকোডিং | দশমিক | হেক্স |
| ইউনিকোড | 2510 | U+09CE |
| ইউটিএফ-৮ | 224 167 142 | E0 A7 8E |
| সংখ্যাসূচক অক্ষরের তথ্যসূত্র | &#2510; | &#x9CE; |

বহিঃসংযোগ
---------

* উইকিমিডিয়া কমন্সে ৎ সম্পর্কিত মিডিয়া দেখুন।
* উইকিঅভিধানে ৎ-এর আভিধানিক সংজ্ঞা পড়ুন।

| * দে
* স
বাংলা বর্ণমালা |
| --- |
| স্বরবর্ণ | 
* অ
* আ
* ই
* ঈ
* উ
* ঊ
* ঋ
* এ
* ঐ
* ও
* ঔ

 |
| ব্যঞ্জনবর্ণ | 
* ক
* খ
* গ
* ঘ
* ঙ
* চ
* ছ
* জ
* ঝ
* ঞ
* ট
* ঠ
* ড
* ঢ
* ণ
* ত
* থ
* দ
* ধ
* ন
* প
* ফ
* ব
* ভ
* ম
* য
* র
* ল
* শ
* ষ
* স
* হ
* ড়
* ঢ়
* য়

 |
| সংশোধক বর্ণ | 
* ৎ
* ং
* ঃ
* ঁ

 |
**মিগেল বেনিনকাসা** (স্পেনীয়: Miguel Benincasa, স্পেনীয় উচ্চারণ: [miɣˈel bˌeninkˈasa]; ৩০ নভেম্বর ১৮৮৮ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিভের প্লেত এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

বেনিনকাসা ১৯১৪ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৭ সাল পর্যন্ত তিনি সর্বমোট ৫ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, যার উভয় আসরেই তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

বেনিনকাসা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

মিগেল বেনিনকাসা ১৮৮৮ সালের ৩০শে নভেম্বর তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৪ | ১ | ০ |
| ১৯১৬ | ৩ | ০ |
| ১৯১৭ | ১ | ০ |
| সর্বমোট | ৫ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে মিগেল বেনিনকাসা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মিগেল বেনিনকাসা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মিগেল বেনিনকাসা (ইংরেজি) উইকিউপাত্তে এটি সম্পাদনা করুন
**এশীয় তালবাতাসি** (বৈজ্ঞানিক নাম: *Cyphiurus Balasiensis*) বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে।

বাসা
----

বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।

স্বভাব
------

এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।

আকার
----

মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।

প্রজনন
------

স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।

গ্যালারি
--------

* এশীয় তালবাতাসি ভারতের পুদুচেরির একটি রিসর্টে সমুদ্র সৈকতের উপরে উড়ছেএশীয় তালবাতাসি ভারতের পুদুচেরির একটি রিসর্টে সমুদ্র সৈকতের উপরে উড়ছে
* এশীয় তালবাতাসি উপরের দিকেএশীয় তালবাতাসি উপরের দিকে

তথ্যসূত্র
---------

1. ↑  BirdLife International (২০১২)। "*Cypsiurus balasiensis*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  *ছোট পাখি বাতাসি  ওয়েব্যাক মেশিনে আর্কাইভকৃত ৪ জানুয়ারি ২০১৮ তারিখে*,শরীফ খান, দৈনিক প্রথম আলো। ঢাকা থেকে প্রকাশের তারিখ: ২৪-০৪-২০১৩ খ্রিস্টাব্দ।
**সর্বদমন ডি. ব্যানার্জী** (सर्वदमन D. बैनरजी) হলেন একজন ভারতীয় অভিনেতা, হিন্দি চলচ্চিত্র, বাংলা চলচ্চিত্র এবং তেলুগু চলচ্চিত্রে অবদানের জন্য যিনি পরিচিত হন। রামানন্দ সাগর নামে একটি বিখ্যাত টেলিভিশন সিরিজে *কৃষ্ণ* (১৯৯৩) চরিত্রটি তাকে অধিক পরিচিতি ও জনপ্রিয় করে তোলে। তিনি আরো অনেক ছবিতে নাম ভূমিকায় করেন যেমন *আদি শংকরাচারিয়া* (১৯৮৩), যা জাতীয় চলচ্চিত্র পুরস্কার - সেরা ফিচার ছবি অর্জন করে, এবং*স্বামী বিবেকানন্দ*। ১৯৮৬ সালের ছবি *সিরিভেন্নেলা*তে তিনি একটি অন্ধ বাঁশি বাদকের ভূমিকা নেভান।

ব্যক্তিগত জীবন
--------------

ব্যানার্জী জন্মেছিলেন ১৪ই মার্চ ১৯৬৫ সালে একটি সম্ভ্রান্ত বাঙ্গালি ব্রাহ্মণ পরিবারে,  উত্তর প্রদেশের, উন্নাও-এর মগরওয়ারায়।তিনি কানপুরে সান্ট. আলোসিয়াস স্কুলে চলে যান, এবং পুনে ফিল্ম ইন্সটিটিউট থেকে স্নাতক ডিগ্রী লাভ করেন। তিনি রিশিকেশ-এ ধ্যানযোগ শিক্ষা দিয়ে থাকেন। সম্প্রতি উত্তরাখন্ডে তিনি একটি এনজিও সংস্থা পাঙ্ক (NGO PANKH)-কে সহায়তা করে যাচ্ছেন, যেটির কাজ হলো ২০০ জন শিশুকে বিনামূল্যে শিক্ষা প্রদান এবং 200 Slum Children and Livelihood Skills to 50 underprivileged women of Uttarakhand.

চলচ্চিত্রতালিকা
---------------

### চলচ্চিত্র

| বছর | ছবি | ভূমিকায় |
| --- | --- | --- |
| ২০১৬ | এম.এস. ধোনি: দ্য আন্টোল্ড স্টোরি |  |
| ২০০৪ | Paio Maro Bhagwan |  |
| ১৯৯৯ | Swami Vivekananda |  |
| ১৯৯১ | Madhavatyana |  |
| ১৯৮৭ | O Prema Katha |  |
| 1987 | Swayam Krushi |  |
| 1986 | Sirivennela |  |
| 1985 | Shri Datta Darshanam |  |
| 1985 | Vallabhacharya guru |  |
| 1983 | Adi Shankaracharya |  |
|

### টেলিভিশন

| সাল | সিরিজ | চরিত্র |
| --- | --- | --- |
| ১৯৯৩ | কৃষ্ণ (টিভি সিরিজ) |  |
| ১৯৯৫ | অর্জুনা |  |
| ২০০১ | জয় গঙ্গা মাইয়া |  |
| ২০০৫ | ওম নামহ্‌ শিভায় |  |

তথ্যসূত্র
---------

1. 1 2  "Krishna: Know the real avatars of Lord Krishnas of TV"। *The Times of India*।
2. ↑  "Sarvadaman D. Banerjee"। *IMDb*।

বহিঃসংযোগ
---------

* ইন্টারনেট মুভি ডেটাবেজে Sarvadaman D. Banerjee (ইংরেজি)
**কমলা দামা** (বৈজ্ঞানিক নাম:*Zoothera citrina*) দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।

### আকার

কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।

### স্বভাব

এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।

### প্রজননকাল

এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।

তথ্যসূত্র
---------

1. ↑  "*Zoothera citrina*"। The IUCN Red List of Threatened Species। সংগ্রহের তারিখ ১৫ জুলাই ২০১৩। [*স্থায়ীভাবে অকার্যকর সংযোগ*]
2. ↑  *কমলা দামার ঘরবাড়ি  ওয়েব্যাক মেশিনে আর্কাইভকৃত ২০১৯-১১-১০ তারিখে*, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ১১ মে ২০১১ খ্রিস্টাব্দ।
3. ↑  *প্রাণে বাঁচল কমলাবউ[*স্থায়ীভাবে অকার্যকর সংযোগ*]*, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: ১৫ মে ২০১২ খ্রিস্টাব্দ।

বহিঃসংযোগ
---------

* Videos on the Internet Bird Collection


উইকিমিডিয়া কমন্সে **কমলা দামা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Zoothera citrina***
**প্রত্যবিজ্ঞা** (সংস্কৃত: प्रत्यभिज्ञा) বা **প্রতিবিজ্ঞা** হল কাশ্মীর শৈবধর্মের আদর্শবাদী, অদ্বৈতবাদী ও আস্তিক দর্শনের দর্শন যা নবম শতাব্দীতে উদ্ভূত হয়েছিল। ত্রিকা শব্দটি অভিনবগুপ্ত সমগ্র কাশ্মীর শৈবধর্মের প্রতিনিধিত্ব করতে বা প্রত্যবিজ্ঞা ব্যবস্থাকে মনোনীত করতে ব্যবহার করেছিলেন।

নামটি উৎপলদেবের সবচেয়ে বিখ্যাত রচনা, ঈশ্বর-প্রতিবিজ্ঞা-কারিকা থেকে নেওয়া হয়েছে।:২৫৪
ব্যুৎপত্তিগতভাবে, "প্রতিবিজ্ঞা" এর অর্থ হল "নিজের সম্পর্কে প্রত্যক্ষ জ্ঞান", "স্বীকৃতি।":১১৭

এই দর্শনের কেন্দ্রীয় থিসিস হল যে সবকিছুই হল পরম চেতনা, যাকে শিব বলা হয় এবং এই মৌলিক বাস্তবতাকে "পুনরায় উপলব্ধি করা" এবং শিবের সাথে চিহ্নিত ও আনন্দে নিমজ্জিত সীমাবদ্ধতা থেকে মুক্ত হওয়া সম্ভব। এইভাবে, দাস (পাসু: মানব অবস্থা) বেড়ি (পাশ) ঝেড়ে ফেলে এবং প্রভু হয় (পতি: ঐশ্বরিক অবস্থা)।:২৫৪

তথ্যসূত্র
---------

1. ↑  Lalla, the prophetess (১৯২৪)। *The Word of Lalla the Prophetess, being the Sayings of Lal Ded or Lal Diddi of Kashmir* (ইংরেজি ভাষায়)। CUP Archive। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Carl Olson, The Many Colors of Hinduism, Rutgers University Press, 2007, page 237
3. 1 2  S. Kapoor। *The Philosophy of Saivism*। **1**। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Jaideva Singh (১৯৮২)। *Pratyabhijñāhrdayam*। আইএসবিএন 8120803221। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  The Yoga of Kashmir Shaivism – S.Shankarananda, p. 45
**ফখরুল হাসান বৈরাগী** (জন্ম ১৯৫০) কুমিল্লা দেবীদ্বার একজন বাংলাদেশী চলচ্চিত্র ও টেলিভিশন অভিনেতা যিনি চলচ্চিত্র ও টিভি নাটকে অভিনয় করেন। 

*কি যে করি* (১৯৭৬), *রাজিয়া সুলতানা* (১৯৮৪), *প্রেম যুদ্ধ* (১৯৯৪) চলচ্চিত্রে সহকারী পরিচালক হিসেবে কাজ করেছেন। তার পরিচালনায় ১৯৮৫ সালে "নাদিরা" নামে একটি চলচ্চিত্র মুক্তি পায়। *সূর্য দীঘল বাড়ী* (১৯৭৯), *সুরুজ মিয়া* (১৯৮৪), *দহন* (১৯৮৫) এবং *মরণের পরে* (১৯৯০) এর মত চলচ্চিত্রে অভিনয় করেছেন তিনি। এছাড়াও অসংখ্য বাংলা নাটকে অভিনয় করে খ্যাতি অর্জন করেন এই অভিনয়শিল্পী। বিটিভির জনপ্রিয় ম্যাগাজিন অনুষ্ঠান "ইত্যাদি" এর বিভিন্ন চরিত্রে তিনি অভিনয় করেছেন।

২০১৬ সালের ৭ আগস্ট, তার স্ত্রী রাজিয়া হাসান একটি ডায়েরি দায়ের করেন কারণ তিনি ৪০ দিনেরও বেশি সময় ধরে নিখোঁজ ছিলেন। পরে, তিনি বাড়ি ফিরে আসেন।

পুরস্কার
--------

শ্রেষ্ঠ পার্শ্ব অভিনেতার জন্য বাচসাস পুরস্কার - ১৯৮৪ : *সুরুজ মিয়া* চলচ্চিত্রে পার্শ্বচরিত্রে অভিনয়ের জন্য।

তথ্যসূত্র
---------

1. ↑  "Veteran actor Fakhrul Hasan Bouragi missinh for 40 days!"। ১৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।
2. ↑  সংবাদদাতা, নিজস্ব। "প্রবীণ অভিনেতা নিখোঁজ, খোঁজ চেয়ে অনলাইনে ছেলের আবেদন"। *anandabazar.com*। সংগ্রহের তারিখ ২০১৮-০১-১৯।
**ছাইরঙা বুলবুল** (ইংরেজি: Ashy Bulbul) (*Hemixos flavala*) বা **কালো-ধূসর বুলবুলি** বুলবুলি পরিবারভুক্ত গায়ক পাখি। এটি ভারতীয় উপমহাদেশ ও দক্ষিণ-পূর্ব এশিয়ার বাংলাদেশ, ভারতের আসাম, মেঘালয়, ভুটান, নেপাল, মিয়ানমার, কম্বোডিয়া, থাইল্যান্ড, লাওস, ভিয়েতনাম, মালয়েশিয়া, ইন্দোনেশিয়া, ও সিঙ্গাপুরে দেখতে পাওয়া যায়।

গঠন
---

স্ত্রী-পুরুষ দেখতে একইরকম। এটি দৈর্ঘ্য ২০-২১ সেন্টিমিটার। মাথায় কালো-ধূসর ঝুঁটি থাকে। গলা সাদা রঙের। চোখের পিছনে অংশ হালকা বাদামি। ঠোঁটের গোড়া থেকে চোখের নিচ পর্যন্ত কালো। পিঠ থেকে লেজের উপরাংশ পর্যন্ত কালচে-ধূসর। লেজ কালচে-বাদামি। ডানা উজ্জ্বল জলপাই। ডানার গোড়ার দিকে কালো টান। বুক, পেট ও লেজতল ধূসর-সাদা। ঠোঁট ও পা কালচে।

স্বভাব
------

এদের প্রাকৃতিক আবাসস্থল ক্রান্তীয় আর্দ্র নিম্নভূমির বন বা ক্রান্তীয় আর্দ্র পার্বত্য অরণ্য। স্বভাবে চঞ্চলমতি এরা। ফুলের মধু, ছোট ফল-ফলাদি কিংবা পোকামাকড় এদের প্রধান খাদ্য। প্রজনন মৌসুম এপ্রিল থেকে জুলাই। গাছের নিচু ডালে পেয়ালা আকৃতির বাসা বাঁধে। ডিম পাড়ে ২-৩টি। ডিম ফুটতে সময় লাগে ১২-১৫ দিন।

তথ্যসূত্র
---------

1. ↑  "কালো-ধূসর বুলবুলি"। *ittefaq.com.bd*। ২০১৯-০৪-২৭। সংগ্রহের তারিখ ২০১৯-০৫-০৬। [*স্থায়ীভাবে অকার্যকর সংযোগ*]
**ভক্তি শর্মা** (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়।

প্রথম জীবন
----------

ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন।

সাঁতারু জীবন
------------

শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘণ্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড।

তথ্যসূত্র
---------

1. 1 2  "Bhakti Sharma conquers Antarctic Ocean"। *Times of India*। ১৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।
2. ↑  "Interview in Udaipur Times"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।
3. 1 2  "The Hindu Article"। সংগ্রহের তারিখ ১৬ জানুয়ারি ২০১৫।
4. ↑  ""Open Waterwepedia""। সংগ্রহের তারিখ ১৬ জানুয়ারি ২০১৫।
5. 1 2  "World Record in Antarctica Ocean"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।
6. ↑  Press Trust of India (১৪ জানুয়ারি ২০১৫)। "Open water swimmer Bhakti Sharma sets world record in Antarctic Ocean"। *Hindustan Times*। ১৭ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।
**নাকতা হাঁস** (বৈজ্ঞানিক নাম: *Sarkidiornis melanotos*), **বোঁচা হাঁস** বা শুধুই **নাকতা** Anatidae (অ্যানাটিডি) গোত্র বা পরিবারের অন্তর্গত *Sarkidiornis* (সার্কিডিওর্নিস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও দক্ষিণ আমেরিকা, আফ্রিকা এবং দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। নাকতা হাঁস বৈজ্ঞানিক নামের অর্থ *নাকওয়ালা কালোপিঠ* (গ্রিক: *sarx* = মাংসল উপাঙ্গ, *ornis* = পাখি, *melas* = কালো, *notos* = পিঠের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮২ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

নাকতা হাঁস একপ্রজাতিক, অর্থাৎ এটি *সার্কিডিওর্নিস* গণের একমাত্র প্রজাতি। অবশ্য কোন কোন পক্ষীবিদ বিলুপ্ত মরিশীয় চখাকে (*Alopochen mauritianus*) ভুল করে *মরিশীয়া বোঁচা হাঁস* বলে অভিহিত করেন। এই ভুলটি ১৮৯৭ সালেই চিহ্নিত করা হয়েছিল, কিন্তু সাম্প্রতিক উৎসগুলোতে এ ভুলটির পরিমাণ এখনও যথেষ্ট প্রকট।

স্ত্রী নাকতা হাঁস

তথ্যসূত্র
---------

1. 1 2  "*Sarkidiornis melanotos*"। The IUCN Red List of Threatened Species। ২৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ১২০। আইএসবিএন 9840746901।
3. 1 2 3  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ১৯–২০।
4. ↑  "*Sarkidiornis melanotos*"। BirdLife International। ২০১৩-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।
5. ↑  Andrews, C.W. (১৮৯৭)। "On some fossil remains of Carinate birds from central Madagascar"। *Ibis*। **7** (3): 343–359। ডিওআই:10.1111/j.1474-919X.1897.tb03281.x।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **নাকতা হাঁস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***নাকতা হাঁস***

* ARKive, তথ্য, আলোকচিত্র ও ভিডিও
* Species text in The Atlas of Southern African Birds
হিন্দুধর্মে **মার্তণ্ড** হলেন একজন দেবতা৷ বেদে উল্লিখিত আটজন সৌরদেবতা তথা আদিত্যের অষ্টমজন হলেন মার্তণ্ড৷ দেবী অদিতির সন্তান হওয়ায় তিনি কনিষ্ট বা অষ্টম আদিত্য নামে পরিচিত৷

নামকরণ
------

মার্তণ্ড শব্দটির অক্ষর বিশ্লেষণ করলে বোঝা যায় যে এটি মৃত শব্দের রূপ ভেদ থেকে এসেছে৷ মৃত শব্দে মার্ত রূপ ভেদের অর্থ মৃৃত্যু সম্বন্ধীয়, যা অতীত ঘটিত হয়েছিলো এমন৷ আবার অণ্ড অর্থ ডিম্ব বা পাখি৷ আবার কুসুম অর্থে অণ্ড ব্যবহৃত হয়, একইভাবে সূর্যের মৃৃদু বা কমে আসা আভাকেও কুসুম আভা বলা হয়ে থাকে৷ অর্থাৎ মার্তণ্ড শব্দের বিশ্লেষিত অর্থ দাঁড়ায় মৃত সূর্য বা দিগন্তের দিকে অস্তমিত সূর্য৷

উল্লেখ
------

খ্রিস্টীয় অষ্টম শতাব্দীতে মার্তণ্ডের উদ্দেশ্যে নির্মিত মার্তণ্ড সূর্য মন্দির, যা বর্তমানে জম্মু ও কাশ্মীরের অনন্তনাগ জেলাতে অবস্থিত
ঋগ্বেদের দশম অধ্যায়ে বর্ণিত রয়েছে যে,

*অদিতির যথাক্রমে আটটি সন্তান রয়েছে যারা তারই দেহোদ্ভুত৷*
*সাত সন্তানকে নিয়ে তিনি দেবতাদের দর্শন করতে যান ও মার্তণ্ডকে দূরে নিক্ষেপ করেন৷*
*সাত সন্তানকে সঙ্গে নিয়ে অদিতি যৌবন দর্শনে অগ্রসর হন৷ তিনি মার্তণ্ডকে নিয়ে জীবন ও বসন্তের দিক অগ্রসর হলে তিনি আবার মৃৃত্যুমুখযাত্রী হয়ে পড়েন৷*
অদিতি যৌবনকালে সাত সন্তানের মাতা ছিলেন এবং পরবর্তীকালে তার মার্তণ্ড নামে একটি পুত্রসন্তান জন্মলাভ করে৷ যদিও ঋগ্বেদের একাধিক স্তবমন্ত্রে তাকে অন্যান্য আদিত্যের মতোই সূর্যের একটি রূপ বলেই চিহ্নিত করা হয়েছে৷ কিন্তু উপর্যুক্ত মন্ত্র অনুসারে বোঝা যায় যে অদিতি তার কনিষ্ঠ পুত্রকে ত্যাগ করেছিলেন৷

১৮৬৮ খ্রিস্টাব্দে তোলা সূর্য মার্তণ্ড মন্দিরের ছবি
তৈত্তিরীয় আরণ্যকের শ্লোক থেকে পাওয়া যায় যে, 
*তৎ পরা মার্তণ্ডং আ অভরত* অর্থাৎ তিনি মার্তণ্ডকে জীবন ও মৃত্যুর মাঝখানে রাখলেন৷  
 এরপর আরণ্যকে অন্যান্য আটজন সন্তানের নাম দেওয়া রয়েছে কিছুটা অভাবে; মিত্র, বরুণ, ধাত্রী, আর্যমন, অংশু, ভগ, ইন্দ্র এবং বিবস্বত৷ কিন্তু এ সম্পর্কে বিস্তারিত আর বিশেষ কিছু নেই, এমন কি এই আটটি নামের মধ্যে মার্তণ্ডের অপর নাম কোনটি তার উল্লেখও নেই৷

বেদ পরবর্তী যুগে যখন দিত্য সংখ্যা আট থেকে বৃদ্ধি পেয়ে বারোতে উত্তীর্ণ হয় তখন মূলত বিবস্বত নামটির বহুল ব্যবহার মেলে৷ বিবরণ অনুসারে মার্তণ্ড এবং বিবস্বত ছিলো একে অপরের পরিপূরক হয়তো বা একই দেবতার নামভেদ৷

মার্তণ্ড সূর্য মন্দিরটি জম্মু কাশ্মীরের অনন্তনাগ জেলাতে অবস্থিত এবং এটি মার্তণ্ডদেবকে উদ্দেশ্য করে নির্মিত৷ বর্তমানে এই একমাত্র মার্তণ্ড মন্দিরটিতে বহির্শত্রুর বারংবার আক্রমনে উহার ভগ্নদশা হয়েছে৷ ভগ্নদশায় মার্তণ্ড মন্দিরে এখন পূর্বের মতো আর কোনো পূজা-উৎসর্গও করা হয় না৷

তথ্যসূত্র
---------

1. ↑  Arctic Home in the Vedas, B G Tilak
2. ↑  Chapter-10, Verse -72, The Hymns of the Rigveda, translated by Ralph T. H. Griffith
3. ↑  The Taittirîya Aranyaka, I, 13, 2-3
**সুহলদেব** বা **সুহেলদেব** ছিলেন শ্রাবস্তীর একজন কিংবদন্তি রাজা । ১৭ শতকে রচিত ফার্সি হ্যাজিওগ্রাফি মিরাত-ই-মাসুদি জনপ্রিয়ভাবে উল্লেখ করেছে যে তিনি ১০৩৪ খ্রিস্টাব্দে বাহরাইচে গজনভিদ জেনারেল গাজী সাইয়্যাদ সালার মাসুদকে পরাজিত ও হত্যা করেছিলেন।

সূত্র
-----

জাহাঙ্গীরের শাসন কালে(১৬০৫-১৭২৭), আবদ-উর-রহমান চিশতী তুর্কি সেনাপতি গাজী মিয়ানের প্রশংসায় মিরাত-ই-মাসুদি একটি ফার্সি হ্যাজিওগ্রাফি রচনা করেন। মিয়ানের আদৌ কোনো অস্তিত্ব ছিল কিনা তা নিয়ে ঐতিহাসিকরা প্রশ্ন তুলেছেন , তবে তিনি ইতিমধ্যেই একজন আধা-পৌরাণিক যোদ্ধা-সন্ত হিসাবে জনসাধারণের স্মৃতিতে একটি বিশিষ্ট স্থান দখল করে রেখেছিলেন এবং চিস্তি একটি কাল্পনিক অতীতকে কাজে লাগিয়ে গল্পটিকে আরও জোরদার করেছিলেন। 

শ্রাবস্তীর রাজা মোরধ্বজের জ্যেষ্ঠ পুত্র এবং বাহরাইচ অঞ্চলে মিয়ানের প্রধান প্রতিপক্ষ হিসেবে সুহলদেবকে এই গ্রন্থে উল্লেখ করা হয়েছে।

কিংবদন্তি
---------

কিংবদন্তির বিভিন্ন সংস্করণে, সুহলদেব বিভিন্ন নামে পরিচিত, যার মধ্যে রয়েছে সাকরদেব, সুহীরধ্বজ, সুহৃদ, সুহৃদ-ধ্বজ, রায় সুহৃদ দেব, সুসজ, সুহরদল, সোহিলদার, শাহরদেব, সহরদেব, সুহরদেব, সুহলদেব, সুহলদেব, সুহরদেব।, সোহেল দেও এবং সুহেলদেও।  

গাজী মিয়ান তার প্রাথমিক আক্রমণের পর সাত্রিখে তার রাজধানী স্থাপন করেন এবং তারপর স্থানীয় রাজাকে পরাজিত করার জন্য একটি সেনাবাহিনী প্রেরণ করেন। তার পিতার নেতৃত্বে বাহরাইচের স্থানীয় রাজাকে (যিনি অন্যান্য হিন্দু রাজাদের সাথে একটি কনফেডারেশনও গঠন করেছিলেন) পরাজিত করা সত্ত্বেও, রাজাদের দ্বারা তার শাসন ক্রমাগত হুমকির সম্মুখীন হয়েছিল। তাই, ১০৩৩ খ্রিস্টাব্দে, মিয়ান নিজে তাদের অগ্রগতি পরীক্ষা করার জন্য বাহরাইচে আসেন এবং সুহালদেবের আগমন আগে পর্যন্ত শত্রুদের পরাজিত করেন। 

সুহালদেবের বাহিনী মিয়াঁর বাহিনীকে পরাজিত করে এবং ১৫ জুন ১০৩৩ খ্রিস্টাব্দে উনিশ বছর বয়সী মিয়ান নিহত হন।  তাকে পরবর্তীকালে বাহরাইচে একটি পবিত্র জলাধারের তীরে সমাধিত করা হয় এবং ১০৩৫ খ্রিস্টাব্দে সেখানে একটি দরগাহ নির্মিত হয়।  সুহলদেব পরে মিয়ানের সেনাপতি সৈয়দ ইব্রাহিমের হাতে নিহত হন।

জনপ্রিয় সংস্কৃতিতে
-------------------

* *সুহেলদেবের কিংবদন্তি: দ্য কিং হু সেভড ইন্ডিয়া*, আমিশ ত্রিপাঠির একটি উপন্যাস, সুহেলদেবের কিংবদন্তির উপর ভিত্তি করে তৈরি হয়েছে।

আরো দেখুন
---------

* সুহেলদেব এসএফ এক্সপ্রেস, সুহেলদেবের নামে একটি যাত্রীবাহী ট্রেন শুরু হয়েছে ভারতে।

তথ্যসূত্র
---------

1. ↑  "Who is Maharaja Suheldev and why did PM Narendra Modi dedicate a memorial to him?"। *Zee News* (ইংরেজি ভাষায়)। সংগ্রহের তারিখ ২০২৩-০৪-০৯।
2. 1 2 3 4  Narayan 2009।
3. 1 2 3  Ashraf, Ajaz। "How Amit Shah and the BJP have twisted the story of Salar Masud and Raja Suheldev"। *Scroll.in* (ইংরেজি ভাষায়)। সংগ্রহের তারিখ ২০২১-০৩-০৪।
4. ↑  Amin, Shahid (২০১৬-০৯-১৫)। "Prominent Figures in the Cult of Ghazi Miyan"। *Conquest and Community: The Afterlife of Warrior Saint Ghazi Miyan* (ইংরেজি ভাষায়)। University of Chicago Press। আইএসবিএন 978-0-226-37274-7। ডিওআই:10.7208/9780226372747-004।
5. 1 2  Benett 1877।
6. ↑  A. K. Sinha (২০০৩)। *Readings in Indian History*। Anamika Pub & Distributors। পৃষ্ঠা 205। আইএসবিএন 9788179750360।
7. ↑  Amin, Shahid (২০১৬-০৯-১৫)। "Part One: A Life - Hagiography"। *Conquest and Community: The Afterlife of Warrior Saint Ghazi Miyan* (ইংরেজি ভাষায়)। University of Chicago Press। পৃষ্ঠা 38–39। আইএসবিএন 978-0-226-37274-7। ডিওআই:10.7208/9780226372747-007।

### গ্রন্থপঞ্জি
**সোনিয়া চাহাল** হলেন একজন ভারতীয় অপেশাদার বক্সার। তিনি ২০১৮ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক জয় করেছেন।

প্রারম্ভিক জীবন এবং কর্মজীবন
----------------------------

চাহালের জন্ম হরিয়ানা রাজ্যের ভিওয়ানি জেলার নিমরি গ্রামে। তাঁর বাবার নাম জয় ভগবান এবং মা হলেন নীলম। তাঁদের দুই সন্তানের মধ্যে সোনিয়া ছোট। তাঁর বাবা একজন কৃষক এবং মা হলেন গৃহিণী। সোনিয়া এখন রোহতকের মহর্ষি দয়ানন্দ বিশ্ববিদ্যালয়ের তৃতীয় বর্ষের চারুকলার ছাত্র।

কবিতা চাহাল সহ তাঁর গ্রামের অন্য মহিলা মুষ্টি যোদ্ধাদের সাফল্যের দ্বারা অনুপ্রাণিত হয়ে এবং তাঁর শারীরিক শিক্ষার শিক্ষক সুরেশের দ্বারা উৎসাহিত হয়ে, সোনিয়া চাহাল ৯ম শ্রেণীতে পড়ার সময় মুষ্টিযুদ্ধ বা বক্সিং শুরু করেছিলেন। ২০১১ সালে তাঁর বাবা-মা তাঁকে ভিওয়ানি বক্সিং ক্লাবে নথিভুক্ত করেন, যেখানে তিনি দ্রোণাচার্য পুরস্কারপ্রাপ্ত জগদীশ সিংয়ের অধীনে বক্সিং রিংয়ের কলাকৌশল শিখেছিলেন। তিনি সেই বছরেই স্কুল-স্তরের জাতীয় চ্যাম্পিয়নশিপে রৌপ্য পদক জিতেছিলেন। তিনি পরের তিন বছর ভিওয়ানিতেই তাঁর প্রশিক্ষণ অব্যাহত রেখেছিলেন।

অল্প সময়ের মধ্যেই, সোনিয়া আন্তঃস্কুল বক্সিং চ্যাম্পিয়নশিপ জিততে শুরু করেন এবং তারপরে বক্সিং ফেডারেশন অফ ইন্ডিয়া দ্বারা আয়োজিত জেলা, রাজ্য এবং জাতীয় পর্যায়ের টুর্নামেন্টে জয়লাভ করেন। ২০১২ সালে, তিনি জাতীয় চ্যাম্পিয়নের মুকুট লাভ করেন এবং ২০১৩, '১৪ এবং '১৬ সালে তাঁর শিরোপা ধরে রাখেন। ২০১৭ সালে রোহতকের জাতীয় বক্সিং একাডেমিতে চলে গিয়ে, তিনি একই বছর ইন্ডিয়া ওপেন টুর্নামেন্টে রৌপ্য জিতেছিলেন।

চাহাল ফেদারওয়েট বিভাগে (৫৪ - ৫৭ কেজি) রৌপ্য পদক জিতেছিলেন। ২০১৮ এআইবিএ মহিলা বিশ্ব বক্সিং চ্যাম্পিয়নশিপের ফাইনালে জার্মানির অরনেলা ওয়াহনারের কাছে তিনি হেরে গিয়েছিলেন। এই পরাজয়ের পর সোনিয়া বলেছেন, "যদিও লাইট ফ্লাইওয়েট ৪৫-৪৮ কেজি বিভাগে ষষ্ঠ স্বর্ণপদক জিতে নেওয়া আমার আদর্শ মেরি কমের সাথে মঞ্চ ভাগাভাগি করা আমার জন্য একটি গর্বের মুহূর্ত ছিল, কিন্তু আমি আমার প্রদর্শনে হতাশ হয়েছিলাম। তবে আমি এখন আত্মবিশ্বাসী যে আমি পরের বার উন্নতি করব।" প্রসঙ্গত এই একই প্রতিযোগিতায় ৪৮ কিলোগ্রাম বিভাগে, ইউক্রেনের হানা ওখোতাকে হারিয়ে মেরি কম তাঁর ঐতিহাসিক ষষ্ঠ বিশ্ব শিরোপা জয় করেছিলেন।

তথ্যসূত্র
---------

1. ↑  Paul, Abhishek (২১ নভেম্বর ২০১৮)। "Women's Boxing World Championships: Sonia Chahal, Simranjit Kaur aim to punch for the future"। *Hindustan Times*। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।
2. 1 2 3  "Sonia Chahal"। *EducationWorld* (ইংরেজি ভাষায়)। ২০১৯-০৫-০৬। সংগ্রহের তারিখ ২০২৩-০৩-১২।
3. ↑  Padmadeo, Vinayak (১৮ নভেম্বর ২০১৮)। "'Other' Sonia packs a punch"। *The Tribune (Chandigarh)*। Tribune News Service। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।
4. ↑  "World Boxing Championships: Sonia enters pre-quarterfinals"। *The Times of India*। Press Trust of India (PTI)। ১৭ নভেম্বর ২০১৮। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।
5. ↑  "Women's World Boxing Championship: Sonia Chahal settles for silver in 57kg category"। *Hindustan Times*। ২৪ নভেম্বর ২০১৮। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।
6. ↑  "Sonia Chahal joins Mary Kom in World Boxing finals | DD News"। *ddnews.gov.in*। সংগ্রহের তারিখ ২০২৩-০৩-১২।
7. ↑  "Mary Kom wins historic sixth World Championships gold"। সংগ্রহের তারিখ ১২ মার্চ ২০২৩।
**বাবুই বাটান**, **ছোট বাবুই বাটান** বা **পুটুলে চ্যাগা** (*Glareola lactea*) হলো প্রাটিনকোল পরিবারের ছোট একটি পাখি।

বিস্তৃতি
--------

ছোট বাবুই বাটান ভারত, পশ্চিম পাকিস্তান, বাংলাদেশ, বার্মা, লাওস, কম্বোডিয়া, শ্রীলঙ্কা এবং থাইল্যান্ডের স্থানীয় প্রজননকারী পাখি। এটি ডিসেম্বর থেকে মার্চ মাসে নদী ও হ্রদের কাছে বালু বা বালির স্তরে প্রজনন করে। এরা মাটিতে গর্ত করে ২-৪টি ডিম পাড়ে। প্রজনন এলাকার মধ্যে উত্তর কর্ণাটকের মানভি জেলা রায়চুর এবং হেমাবতী নদীর তীর এবং কান্নুরের কাছে উত্তর কেরলের ছোট ছোট এলাকা অন্তর্ভুক্ত।

এই প্রজাতিটি মাত্র ১৬.৫-১৮.৫ সেমি দীর্ঘ এবং ডানার বিস্তার ৪২-৪৮ সেমি। এর ছোট আকারের কারণে, উড়ন্ত অবস্থায় ছোট বাবুই বাটানকে বাতাসি পাখি বা আবাবিল পাখির মতো মনে হতে পারে।

বিবরণ
-----

এই পাখির পা ছোট, ডানা লম্বা এবং লেজ ছোট। আকাশে খাবার খাওয়ার অভিযোজন প্রক্রিয়ার জন্য এই পাখির ছোট ঠোঁট। মাটিতে এটি মূলত ফ্যাকা ধূসর দেখায় (কখনো দুধের মতো, দুধী)। এই পাখির মাথার খুলিটি বাদামী।

ডানাগুলো উপরের দিকে ধূসর এবং এর ভিতরের উড়ন্ত পালকের পিছনের প্রান্তে কালো ও সাদা দাগ রয়েছে। নিচের দিকের ডানাগুলো মূলত কালো। লেজটি সাদা, শেষ প্রান্তে কালো ত্রিভুজ রয়েছে। এই পাখির পেট সাদা।

বাস্তুসংস্থান
-------------

বাবুই বাটানের সবচেয়ে অস্বাভাবিক বৈশিষ্ট্য হলো এদেরকে পানিকাটা পাখি হিসাবে শ্রেণীবদ্ধ করা হলেও এরা সাধারণত আবাবিলের মতো ডানার সাহায্যে পোকামাকড় শিকার করে।এর পাশাপাশি, এরা ভূমিতেও এদের খাবার শিকার করতে পারে।

* বাবুই বাটান - বাসাবাবুই বাটান - বাসা
* বাবুই বাটান - ছানাবাবুই বাটান - ছানা
* In the Bundala National Park, Sri Lankaশ্রীলঙ্কার বুন্দালা ন্যাশনাল পার্কে বাবুই বাটান
* গাজলডোবা জলাভূমিতে বাবুই বাটানগাজলডোবা জলাভূমিতে বাবুই বাটান

তথ্যসূত্র
---------

1. ↑  BirdLife International (২০১৬)। "*Glareola lactea*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2016**: e.T22694152A93441581। ডিওআই:10.2305/IUCN.UK.2016-3.RLTS.T22694152A93441581.en অবাধে প্রবেশযোগ্য। সংগ্রহের তারিখ ১১ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Worth, C Brooke (১৯৫৩)। "Ecological notes on a colony of Small Swallow-Plovers in Mysore State"। *J. Bombay Nat. Hist. Soc.*। **51** (3): 608–622। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বেগুনি কোকিল** (বৈজ্ঞানিক নাম: *Chrysococcyx xanthorhynchus*) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে দেখা যায়।

বিস্তৃতি
--------

বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।

আকার
----

বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।

খাদ্য
-----

বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।

স্বভাব
------

বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।

প্রজনন
------

মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।

তথ্যসূত্র
---------

1. ↑  BirdLife International (২০১২)। "*Chrysococcyx xanthorhynchus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  *বিরল বেগুনি কোকিল*,আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ২৫, ২০১৩ খ্রিস্টাব্দ।

* Violet Cuckoo image from Andamans on INW

* পাখি প্রবেশদ্বার
**শিশুকামী আন্দোলন** (ইংরেজি: pedophilia movement) একটি সামাজিক বা রাজনৈতিক আন্দোলন যা শিশুকামীতাকে এবং প্রাপ্তবয়স্ক ও অপ্রাপ্তবয়স্কদের মাঝে পারস্পরিক সম্মতিতে যৌনাচারকে সামাজিক এবং প্রাতিষ্ঠানিকভাবে সমর্থন করে। এই আন্দোলনের উদ্দেশ্য কিছু সামাজিক ও আইনগত পরিবর্তন নিয়ে আসা, যেমন যৌনসম্মতির বয়স বাতিল বা সংস্কার করা, শিশুকামিতাকে একটি নির্দিষ্ট যৌন অভিমুখিতা বলে প্রতিষ্ঠা করা এবং যৌনবিকৃতির বা মনোরোগের তালিকা হতে একে অপসারণ করা।

প্রাথমিকভাবে শুধু যুক্তিতর্কের খাতিরে ১৯৫০-এর দশকে নেদারল্যান্ডে মনস্তত্ত্বিক ফ্রিৎস বার্নার্ড, এবং সেনেটর ও বিচারক এডওয়ার্ড ব্রনগার্সমার সক্রিয়তায় এই আন্দোলনের জন্ম হয়। এর ফলস্বরূপ শীঘ্রই অন্যান্য অনেক দেশে শিশুকামীদের পক্ষে অনেক সমিতি গড়ে ওঠে। ১৯৭০-এর দশকের যৌন বিপ্লবের সুবাদে পশ্চিম ইউরোপে, বিশেষত নেদারল্যান্ডে এই আন্দোলন তার লক্ষ্য অর্জনের পথে অনেকটা অগ্রসর হয়, কিন্তু ১৯৮০-এর দশক থেকে এই আন্দোলন জনপ্রিয়তা হারাতে থাকে।

শিশুকামী আন্দোলনের প্রতি তৎকালীন জনমত বিরূপ প্রতিক্রিয়া ব্যক্ত করায় সামাজিক ও রাজনৈতিক ক্ষেত্রে এই আন্দোলনের অগ্রগতি ছিল যথেষ্টই সীমাবদ্ধ। বর্তমানে বেশিরভাগ দেশের সরকারই যৌনসম্মতির বয়স হিসেবে জাতিসংঘের দ্বারা নির্ধারিত আচরণবিধি মেনে চলে, যদিও তা একেক দেশে একেক রকম হতে পারে। অপরপক্ষে চিকিৎসক গোষ্ঠীর মাঝে শিশুকামিতাকে আনুষ্ঠানিকভাবে একটি মানসিক বা আচরণগত সমস্যা বলে গণ্য করা হয়, এবং নারী সমকামিতা বাদে প্রাপ্তবয়স্ক ও অপ্রাপ্তবয়স্কদের মাঝে সকল যৌনসম্পর্কের প্রতি ব্যাপকভাবে অসম্মতি জানান হয়।

তথ্যসূত্র
---------

1. ↑  Fonseca, Suheyla. «Um olhar crítico sobre o ativismo pedófilo  ওয়েব্যাক মেশিনে আর্কাইভকৃত ২১ সেপ্টেম্বর ২০১৩ তারিখে» (portugale). *Revista da Faculdade de Direito de Campos*, n-ro 10 (junio 2007).
2. 1 2  Young, Mary. «The indignant page: techniques of neutralization in the publications of pedophile organizations». *Child Abuse & Neglect*, Vol. 4, n-ro 12 (1988), pp. 583-591.
3. ↑  Convention on Consent to Marriage, Minimum Age for Marriage and Registration of Marriages  ওয়েব্যাক মেশিনে আর্কাইভকৃত ১৮ জুন ২০১০ তারিখে. Alta Komisariato de Unuiĝintaj Nacioj pri Homaj Rajtoj.
4. ↑  Dallam, Stephanie. «Science or Propaganda? An examination of Rind, Tromovitch & Bauserman  ওয়েব্যাক মেশিনে আর্কাইভকৃত ১৬ ফেব্রুয়ারি ২০১২ তারিখে». *Journal of Child Sexual Abuse*, Vol. 9, n-roj 3/4 (2002), pp. 109-134.
**নাঙ্গলকোট হাসান মেমোরিয়াল ডিগ্রী কলেজ** কুমিল্লা জেলার নাঙ্গলকোট থানায় অবস্থিত। এই কলেজটি ১৯৭৩ সালে প্রতিষ্ঠিত হয়।

ইতিহাস
------

নাঙ্গলকোট হাছান মেমোরিয়াল ডিগ্রি কলেজ ১৯৭৩ সালে নাঙ্গলকোট কলেজ নামে শুরু হয়। প্রথমে কলেজটি মাধ্যমিক উচ্চমাধ্যমিক শিক্ষা বোর্ডের বিশেষ অনুমতি নিয়ে শুরু করেন নাঙ্গলকোট এ.আর উচ্চ বিদ্যালয়ের শিক্ষক আবদুল গফুর বি.এস.সি। তিনি নামে মাত্র দায়িত্ব পালন করেন। কয়েক বছর গুনবতী কলেজের মাধ্যমে পরীক্ষায় অংশ গ্রহণ করে। কলেজটি ৪ বছর বন্ধ অবস্থায় থাকে। শুরুতে প্রতিষ্ঠানের সাথে যারা ছিলেন তারা হলেন, এ.কে.এম রফিকুজ্জামান, আবদুর রউফ, মাস্টার আলী আশ্রাফ, জাকের হোসেন, ইসহাক মিয়া সহ এলাকার অনেক গণ্য-মান্য ব্যক্তি বর্গ। বন্ধ থাকাকালীন অবস্থায় কলেজের এই ক্রান্তিকালে ১৯৮৪ সালে এলাকার বিশিষ্ট শিক্ষাবিদ ডা. এ.কে.এম কামরুজ্জামান প্রতিষ্ঠানটির হাল ধরেন। শিক্ষকের বেতন, অবকাঠামোর পরিবর্তন, লাইব্রেরী, বিজ্ঞানাগার তৈরী করতে এবং এলাকায় শিক্ষার আলো ছড়ানোর জন্য তিনি প্রায় লক্ষ-লক্ষ টাকা ব্যয় করেন। ১৯৮৪ সালে মাধ্যমিক ও উচ্চ মাধ্যমিক শিক্ষা বোর্ডের চেয়ারম্যান জানুয়ারি মাসে কলেজটি পরিদর্শন করেন ডা. এ.কে.এম কামরুজ্জমান এর একান্ত প্রচেষ্টা, নিরলস পরিশ্রম ও সহযোগিতায় ১৯৮৪ সাল তৎকালীন শিক্ষামন্ত্রী নাঙ্গলকোটে এসে, ৯-ই ফেব্রুয়ারি কলেজটি "নাঙ্গলকোট হাছান মেমোরিয়াল উচ্চমাধ্যমিক কলেজ" নামে ভিত্তি প্রস্তর স্থাপন করেন। ১৯৮৪ সালে ডা. এ.কে.এম কামরুজ্জামান কলেজের সভাপতি হিসেবে দায়িত্বভার গ্রহণ করেন। ১৯৮৪-৮৮ সাল পর্যন্ত তিনি শিক্ষকদের বেতন সহ অন্যান্য ব্যয় মেটাতে অনেক টাকা ব্যয় করেন। ১৯৮৮ সালের ৩০ শে জুন কলেজটি এমপিও ভুক্ত হয়। কলেজের প্রতিষ্ঠাতা হিসেবে কামরুজ্জমানকে স্বীকৃতি দেওয়া হয়। তারই প্রচেষ্টায়, ১৯৯৩ সালে কলেজটি ডিগ্রি কলেজে উন্নীত হয়।

অবকাঠামো
--------

১৯৯০-এর পর মহাবিদ্যালয়ের অবকাঠামোর উন্নয়ন শুরু হয়। মহাবিদ্যালয়ের শিক্ষাদানের ক্ষেত্রে সুষ্ঠু পরিবেশ গড়ে উঠে। প্রতিষ্ঠাতা ডা. এ.কে.এম. কামরুজ্জামান-এর প্রচেষ্টায় বিশ্ববিদ্যালয়-কলেজে রূপান্তর, বিজ্ঞানাগার উন্নয়ন, শিক্ষার উন্নয়ন, লাইব্রেরির উন্নয়নসহ অনেক নতুন উদ্যোগ গ্রহণ করা হয়েছে।

শিক্ষা ব্যবস্থা
---------------

বর্তমানে মহাবিদ্যালয়ে, উচ্চমাধ্যমিক পর্যায়ে ৪০০ জন ছাত্র/ছাত্রী ও স্নাতক-ডিগ্রিতে ৮০০ ছাত্র/ছাত্রী রয়েছে। শিক্ষাপদ্ধতির ক্ষেত্রে ব্যাপক পরিবর্তন করা হয়েছে। নিয়মিত ক্লাস নেওয়া, অংশগ্রহণমূলক শিক্ষাদান, প্রতিমাসে ক্লাস-ইনকোর্স পরীক্ষা নেওয়া, মোবাইলের মাধ্যমে ছাত্র/ছাত্রী এবং অভিভাবকদের সাথে যোগাযোগ অব্যাহত রয়েছে। বোর্ড/জাতীয় বিশ্ববিদ্যালয়ের পরীক্ষার পূর্বে মডেল টেস্ট নেওয়া এবং ছাত্র/ছাত্রীদের জন্য আবাসিক ব্যবস্থা গ্রহণ করা হয়েছে।

অর্জন
-----

১৯৯১ হতে ২০০৩ সাল পর্যন্ত প্রতিবারই মহাবিদ্যালয়ের ছাত্র/ছাত্রীরা কৃতিত্বের পরিচয় দেয়। উপজেলা, জেলা, বিভাগীয় পর্যায়ের বিভিন্ন প্রতিযোগিতায় সুনাম অর্জন করতে থাকে। উপজেলা থেকে শ্রেষ্ঠ মহাবিদ্যালয় হিসেবে কয়েক বার পুরষ্কৃত করা হয়।

তথ্যসূত্র
---------

1. ↑  "Nangalkot Hasan Memorial Degree College"। *comillaboard.gov.bd*। ১৫ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৯।
2. ↑  "জাতীয় বিশ্ববিদ্যালয়"। *wikipedia.org*। সংগ্রহের তারিখ ১৯ আগস্ট ২০১৯।
3. ↑  "NANGALKOT HASAN MEMORIAL DEGREE COLLGE"। সংগ্রহের তারিখ ১৯ আগস্ট ২০১৯।

বহিঃসংযোগ
---------
**মেটে হুতোমপ্যাঁচা** (বৈজ্ঞানিক নাম: *Bubo coromandus*) বা **ভুমা প্যাঁচা** (ইংরেজি নাম: **Dusky eagle-owl**) Strigidae (স্ট্রিজিডি) গোত্র বা পরিবারের অন্তর্গত *Bubo* (বুবো) গণের অন্তর্গত বড় আকারের প্যাঁচা। মেটে হুতোমপ্যাঁচার বৈজ্ঞানিক নামের অর্থ *করোম্যান্ডলের হুতোমপ্যাঁচা* (লাতিন: *bubo* = হুতোমপ্যাঁচা, *coromandus* = করমন্ডল উপকূল)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৪ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, কিন্তু এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

জোড়া

উপপ্রজাতি
---------

মেটে হুতোমপ্যাঁচার উপপ্রজাতি দুইটি:

* *B. c. coromandus* (Latham, 1790) - পাকিস্তান, মধ্য ও উত্তর ভারত, দক্ষিণ নেপাল, আসাম ও বাংলাদেশের ঢাকা, খুলনা ও সিলেটের পত্রপতনশীল বনে দেখা যায়; চীনের পূর্বাঞ্চলে যে সদস্যগুলো দেখা যায় তারা সম্ভবত এ উপপ্রজাতির অন্তর্ভুক্ত।
* *B. c. klossi* (Robinson, 1911) - উত্তর ও পশ্চিম মায়ানমার, পশ্চিম থাইল্যান্ড ও মালয়েশিয়া।

বিবরণ
-----

মেটে হুতোমপ্যাঁচা কানঝুঁটিওয়ালা বড়সড় নিশাচর পাখি। এর দৈর্ঘ্য কমবেশি ৫৮ সেমি, ডানা ৪০ সেমি, ঠোঁট ৪.২ সেমি, লেজ ১১.৫ সেমি ও পা ৬.৮ সেমি। এর পিঠ ধূসরাভ-বাদামি। অতি সরু ছিটে দাগ ও বিচ্ছিন্ন কালচে বাদামি ছিটে দাগ দেখা যায়। দেহতল ধূসরাভ সাদা। সূক্ষ্ম আঁকাবাঁকা দাগ রয়েছে। কাঁধ ও ডানা বাদামি। ডানায় পীতাভ ও সাদাটে তিলা থাকে। লেজের পালকে আড়াআড়ি ডোরা রয়েছে। চোখ ফিকে হলুদ। ঠোঁট নীলচে-সাদা। আঙুল ফিকে বাদামি ও নখর কালচে বাদামি। স্ত্রী ও পুরুষ পাখির চেহারা অভিন্ন। ছানা সাদা কোমল পালকে ঢাকা তুলতুলে বলের মত দেখতে।

স্বভাব
------

মেটে হুতোমপ্যাঁচা পুরোন আমবাগান, তেঁতুলবন, বাগান ও ঘন বনের বসবাস করে। সাধারণত পানির ধারে এর বিচরণ বেশি। সচরাচর একা কিংবা জোড়ায় জোড়ায় থাকে। গাছে বসে ভূমিতে শিকার খোঁজে ও লম্বা নখর দিয়ে শিকার ধরে খায়। এর খাদ্যতালিকায় রয়েছে ছোট স্তন্যপায়ী, পাখি, সরীসৃপ, বড় পোকা, জলজ পোকা ইত্যাদি। রাতে, বিশেষ করে ভোর ও গোধূলিতে এবং মেঘাচ্ছন্ন দিনে কর্মতৎপর থাকে। দিনে ছায়াঘেরা গাছে ঘুমায় ও সূর্যাস্তের একঘণ্টা আগে জেগে ওঠে। সচরাচর গম্ভীর স্বরে ডাকে: *ও-ও-ও-ও-ও-ও-ওওওওউ*। শীতকালে ও বর্ষাকালে বেশি ডাকে। নভেম্বর-এপ্রিল মাসে পানির ধারে বড় গাছের কোটরে এরা বাসা করে। এছাড়া শকুন, চিল ও ঈগলের পুরোন বাসায় সবুজ পাতার আস্তরণ দিয়ে ডিম পাড়ে। ডিমগুলো সাদা, সংখ্যায় ২টি। ডিমের মাপ ৫.৯ × ৪.৮ সেমি।

তথ্যসূত্র
---------

1. 1 2  "*Bubo coromandus*"। The IUCN Red List of Threatened Species। ২০১৩-০৯-২৬ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ৬৭। আইএসবিএন 9840746901।
3. 1 2 3 4 5 6  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ১১৮।
4. ↑  "Dusky Eagle *Bubo coromandus*"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।
5. ↑  "Dusky Eagle-owl (*Bubo coromandus*)"। The Internet Bird Collection। সংগ্রহের তারিখ ২ আগস্ট ২০১৩।

বহিঃসংযোগ
---------


উইকিমিডিয়া কমন্সে **মেটে হুতোমপ্যাঁচা** সংক্রান্ত মিডিয়া রয়েছে।

* মেটে হুতোমপ্যাঁচার আরও আলোকচিত্র  ওয়েব্যাক মেশিনে আর্কাইভকৃত ৪ ডিসেম্বর ২০১১ তারিখে।
**জাতীয় প্রতিবন্ধী উন্নয়ন ফাউন্ডেশন** সমাজকল্যাণ মন্ত্রণালয়ের অধীনস্থ একটি সরকারী স্বশাসিত প্রতিষ্ঠান। এর সদর দপ্তরসুবর্ণ ভবন, মিরপুর-১৪, ঢাকাতে অবস্থিত। প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য ফাউন্ডেশন নিরলসভাবে কাজ করছে।

ইতিহাস
------

আন্তজার্তিক প্রতিবন্ধী দিবস উদ্‌যাপন উপলক্ষে আয়োজিত দ্বিতীয় দক্ষিণ এশীয় সমাজভিত্তিক পুনর্বাসন সম্মেলনে মাননীয় প্রধানমন্ত্রী প্রতিবন্ধীদের কল্যাণ ও উন্নয়নে তহবিল গঠনের পরামর্শ প্রদান করেন। প্রধানমন্ত্রীর নির্দেশনা বাস্তবায়নের লক্ষ্যে সরকারি পৃষ্ঠপোষকতায় প্রতিবন্ধীদের কল্যাণ ও উন্নয়নে গৃহীত কার্যক্রম বাস্তবায়নের নিমিত্ত ১৯৯৯ সালে জাতীয় প্রতিবন্ধী উন্নয়ন ফাউণ্ডেশন গঠিত হয়। ১৬-২-২০০০ তারিখ প্রকাশিত বাংলাদেশ গেজেট এর মাধ্যমে জাতীয় প্রতিবন্ধী উন্নয়ন ফাউণ্ডেশনের সংঘস্মারক ও গঠনতন্ত্র প্রকাশ করা হয়।

২০০৭ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকার কর্তৃক এই ভিত্তিটি পুনর্গঠন করে। ১৬ মে ২০১৬ সালে বাংলাদেশ আওয়ামী লীগ সরকার সংস্কার ও পুনর্গঠন প্রক্রিয়া বাতিল করে। ২০১৩ সালে প্রতিবন্ধী ব্যক্তিদের রক্ষা করার জন্য প্রতিবন্ধী ব্যক্তির অধিকার ও সুরক্ষা আইন যুগোপযোগী করা হয়। ফাউন্ডেশন বাংলাদেশের অক্ষম শিক্ষার্থীদের জন্য বিশেষ বিদ্যালয় পরিচালনা করে।

উল্লেখযোগ্য কার্যক্রমসমূহ
-------------------------

* ১) জেলা ও উপজেলা প্রতিবন্ধী সেবা ও সাহায্য কেন্দ্রসমূহের মাধ্যমে বিনামূল্যে থেরাপী সেবা প্রদান;
* ২) ভ্রাম্যমাণ ওয়ান স্টপ থেরাপি সার্ভিস ( মোবাইল ভ্যান এর মাধ্যমে ;
* ৩) অটিজম রিসোর্স সেন্টারের মাধ্যমে বিনামূল্যে থেরাপী সেবা প্রদান;
* ৪) অটিজম ও এনডিডি কর্ণার সেবা প্রদান;
* ৫) বুদ্ধি প্রতিবন্ধী স্কুল ও স্পেশাল স্কুল ফর চিলড্রেন উইথ অটিজম কার্যক্রম পরিচালনা;
* ৬) কর্মজীবী প্রতিবন্ধী পুরুষ ও মহিলা হোস্টেল কার্যক্রম পরিচালনা;
* ৭) ক্ষুদ্র ঋণ ও অনুদান কার্যক্রম।

তথ্যসূত্র
---------

1. ↑  "পরিচিতি"। *jpuf.gov.bd*। বাংলাদেশ সরকার। সংগ্রহের তারিখ ১২ এপ্রিল ২০১৮।
2. ↑  "সায়মা ওয়াজেদ হোসেন : বিশেষ শিশুদের স্বপ্ন সারথি"। *কালের কণ্ঠ*। সংগ্রহের তারিখ ৮ মে ২০২০।
3. ↑  "ঘোষণার ৫ বছর পরও জারি হয়নি প্রতিবন্ধী উন্নয়ন অধিদপ্তরের প্রজ্ঞাপন | রাজধানী"। *ইত্তেফাক*। সংগ্রহের তারিখ ৮ মে ২০২০।
**দ্বৈত শাসন ব্যবস্থা** ১৭৬৫ সালে লর্ড ক্লাইভ বাংলার নবাব থেকে দেওয়ানি সনদ প্রাপ্ত হলে যে শাসন প্রণালীর উদ্ভব হয়, তা ইতিহাসে দ্বৈত শাসন নামে পরিচিত। মীর জাফরের মৃত্যুর পর লর্ড ক্লাইভ ১৭৬৫ সালে মোগল সম্রাট দ্বিতীয় শাহ আলমের কাছ থেকে বাংলা**, বিহার ও উড়িষ্যার** দেওয়ানি লাভ করে। এ সময় কিছু শর্ত সাপেক্ষে মীরজাফরের পুত্র নাজিম-উদ-দৌলাকে বাংলার সিংহাসনে বসানো হয়। শর্ত মোতাবেক নাজিম-উদ-দৌলা তাঁর পিতা মীর জাফরের ন্যায় ইংরেজদের বিনা শুল্কে অবাধ বাণিজ্য করার সুযোগ দেবেন এবং দেশীয় বণিকদের অবাধ বাণিজ্যের সুবিধা বাতিল করবেন। এই ব্যবস্থার ফলে ইস্ট ইন্ডিয়া কোম্পানি প্রচুর অর্থনৈতিক ক্ষমতার অধিকারী হয়ে উঠে এবং বাংলার নবাব সামান্য বৃত্তিভোগী কর্মচারীতে পরিণত হন। ১৭৭২ সালে দ্বৈত শাসন ব্যবস্থা ব্রিটিশ সরকারের গভর্নর জেনারেল লর্ড ওয়ারেন হেস্টিংস কর্তৃক চিরতরে জন্য বাতিল বলে ঘোষণা করেন।তারপর রাজা হন,এই ব্যবস্থা কে দ্বৈত শাসন ব্যবস্থা বলে।

তথ্যসূত্র
---------

1. ↑  "দ্বৈত শাসন | কালের কণ্ঠ"। *Kalerkantho*। সংগ্রহের তারিখ ২০২০-০২-১৫।
2. ↑  "1882 - The Good Old Days of Honourable John Company"। *www.bl.uk*। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০২০-০২-১৫।
3. ↑  "দ্বৈত শাসনব্যবস্থা"। ২ অক্টোবর ২০১৯ তারিখে মূল থেকে আর্কাইভ করা।

সাদ্দাম সেখ Rice education
**সেনদাই** (সেন্দাই) জাপানের উত্তর-পূর্বাঞ্চলের অন্যতম বড় শহর এবং মিয়াগী প্রিফেকচারের রাজধানী। সেনদাই শহরের জনসংখ্যা প্রায় ১০ লক্ষ। ১৬০০ খ্রিষ্টাব্দে দাতে মাসামুনে এই শহরটি প্রতিষ্ঠা করেন। এই শহরটি "গাছের শহর" নামেও পরিচিত। চীনের খ্যাতিমান লেখক লু শুন এই সেনদাই শহরে লেখাপড়া করেছেন বিধায় চীনাদের কাছে শহরটি ব্যাপকভাবে পরিচিত।

ইতিহাস
------

সেনদাই শহরে প্রায় ২০,০০০ বছর পূর্বে থেকে জনবসতি গড়ে ওঠলেও, সেনদাইয়ের প্রকৃত ইতিহাস শুরু হয় ১৬০০ খ্রিষ্টাব্দে। ১৬০০ খ্রিষ্টাব্দে দাইমিও দাতে মাসামুনে সেনদাইয়ে আসেন। তার এই অবস্থান পরিবর্তনের কারণ ছিল পূর্ববর্তী অবস্থান উত্তরাঞ্চলের ইওয়াদেয়ামা নিয়ে অসন্তুষ্টি এবং ইদো (বর্তমান টোকিও) থেকে সেখানে প্রবেশে জটিলতা। ফলে সেনদাই তার জন্য আদর্শ অবস্থান ছিল, যা মাসামুনের নতুন অঞ্চলগুলোর মধ্যবর্তী, ইদো থেকে বড় রাস্তা ছিল এবং সাগরের নিকটবর্তী ছিল।

মাসামুনে ১৬০০ খ্রিষ্টাব্দের ডিসেম্বর মাসে সেনদাই দুর্গ নির্মাণ এবং ১৬০১ সালে পার্শ্ববর্তী দুর্গ শহর নির্মাণের নির্দেশ দেন। বর্তমান সেনদাইয়ের কেন্দ্রে অবস্থিত পরিকল্পিত সড়কগুলো তার পরিকল্পনা অনুসারেই নির্মিত।

তথ্যসূত্র
---------

1. ↑  "UEA Code Tables"। Center for Spatial Information Science, University of Tokyo। ৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **সেনদাই** সংক্রান্ত মিডিয়া রয়েছে।

* 

উইকিভ্রমণে ***Sendai*** সম্পর্কিত ভ্রমণ নির্দেশিকা রয়েছে।

* Official Website (জাপানি ভাষায়)
* Sendai traveling information
**সজীব দাস** (জন্ম ১৮ জানুয়ারী) একজন বাংলাদেশী সঙ্গীতজ্ঞ।

কর্মজীবন
--------

সজীব দাস প্রায় ১২ বছর যাবৎ "হ্যাপি টাচ" নামক ব্যান্ডে লাকী আখান্দ এর সহিত সংযুক্ত থেকে সহায়তা করছিলেন। সজীব দাস তার প্রথম বাদ্যযন্ত্র প্রশিক্ষণটি লাখী আখান্দ এর অধীনে শুরু করেন এবং প্রায় ১৫ বছর ধরে হ্যাপী ওয়্যার মিউজিক স্কুলে গীটার শেখেন এবং পরে ২০ বছর বয়সে বালাম এর সহিত গীটার শেখা শুরু করেন। ১৭ বছর বয়সেই 'হ্যাপী টাচ' ব্যান্ডের হয়ে কাজ করা শুরু করেন।

তিনি বিজ্ঞাপনে প্রচারের জন্য শব্দের মিলসহ প্রমাণ্যচিত্রের জন্য গান, সঙ্গীত রচনা করেন। তার রচিত প্রযোজিত "*রোদ্দুর হাসি", "সোহাসিনী"* ছিল উল্লেখযোগ্য। তার গান *"ভালোবাসিনি"* আধুনিক গান (সেরা একক) ক্যাটাগরিতে "সিটিসেল চ্যানেল আই" সঙ্গীত পুরস্কার প্রতিযোগিতায় তালিকাভূক্ত হয়েছিল।

তার বিভিন্ন অ্যালবাম বিভিন্ন শিল্পীর সহিত মুক্ত পায়। এর মধ্যে কয়েকটি এখনো নির্মাণাধীন রয়েছে - "আমার বেলা যে যায়- ফাহমিদা নবী", সুহাসিনী - আরজে রাজু, ভালোবাসিনি-রানা, আমার আকাশ পুরোটাই (ঘুড়ি-২)-লুৎফর হাসান, শহর জুরে শশী-শশী, তোকে পাওয়ার সম্ভাবনা - আরজে টুটুল, পেন্সিল এ একা ছবি-১,২-মিশ্র, অজান্তে - মিশ্র, মন ঘুড়িটা-রিপন চৌধুরী, আমার পৃথিবী ছোট - শাজাহান সোহাগ, মেঘ বলেছে যাবো যাবো- সজীব ও বন্ধুরা, মেঘ হয়ে আসনা- মিশ্র : ওয়ালিদ, একটা স্বপ্ন - আশিক, অকুল দরিয়া, তোর ই অনুভব - মিশ্র, দাও হাত বাড়িয়ে ২- আরিফ, রোড নং:১- মিশ্র, চল হারিয়ে যাই- আশিক এবং আরো অনেক।

ফাহমিদা নবী, সামিনা চৌধুরী, কুমার বিশ্বজিৎ, কনা, সানিয়া সুলতানা লিজা, আগুন, শাহেদ, রাজ রাজু, লুৎফর হাসান, ইমরান, জুয়েল মোর্শেদ, নির্ঝর, বেলাল খান, ইলিয়াস হোসাইন, লেমিস, পুজা, নাওমি, ঝিলিক, শাহীদ এবং বাংলাদেশের অনেক শিল্পীকে তিনি প্রযোজনা করেছেন। সম্প্রতি তিনি ভারতী গায়ক নচিকেতা চক্রবর্তী কে নিয়ে কাজ করছে।

সজীব এর এসএমএস নামীয় স্টুডিওটি ঢাকার মোহাম্মদপুরে অবস্থিত।

অ্যালবাম
--------

তার কিছু অ্যালবাম: 

| অ্যালবাম | গায়ক |
| --- | --- |
| আমার বেলা যে যায় | ফাহমিদা নবী |
| সোহাসিনী ১, ২ | রাজু |
| ভালোবাসিনি | রানা |
| অমর আকাশ পুরোটাই | লুৎফর হাসান |
| শহর জুড়ে শশী | শশী |
| তোকে পাওয়ার সম্ভাবনা | আর জে টুটুল |
| পেনসিল এ আঁকা ছবি | মিশ্র ১, ২ |
| অজান্তে | মিশ্র |
| আমার পৃথিবী ছোট | শাহজাহান সোহাগ |
| মন ঘুড়ি টা | রিপন চৌধুরী |
| মেঘ বলেছে যাবো যাবো | সজিব ও বন্ধুরা |
| মন তুমি ছুঁয়ে গেলে | এসআর সুমন |

তথ্যসূত্র
---------

1. ↑  "সজীব দাসের সুরে ফাহমিদা নবী"  ওয়েব্যাক মেশিনে আর্কাইভকৃত ১৫ এপ্রিল ২০১৫ তারিখে. (in Bengali) *manobkantha.com*.
2. ↑  "সাত শিল্পীর বিশ্বকাপের গান"  ওয়েব্যাক মেশিনে আর্কাইভকৃত ৭ জুন ২০১৯ তারিখে. (in Bengali) *Bangla Tribune*.
3. ↑  "নচিকেতার কথা ও সুরে মানিক | বিনোদন প্রতিদিন". (in Bengali) *The Daily Ittefaq*.

বহিঃসংযোগ
---------

* সজিব দাস অফিসিয়াল ওয়েবসাইট